2007માં એક દિવસે તે લોકલ ટ્રેનમાં મુસાફરી કરી રહી ત્યારે અચાનક તેને લાગ્યું કે તેના સાથળ ભીના થઈ રહ્યાં છે. તે તરત દાદર રેલવે સ્ટેશને ઉતરી ગઈ અને ઝડપથી દોડવા માંડી. તેણે રેલવે સ્ટાફને ટોઈલેટ ક્યાં છે તેમ પૂછ્યું. તે હાંફળીફાંફળી બની રહી હતી કેમકે, તેના ડ્રેસનું પતલું પોત તેની અંગતતાને રક્તઝાણ થતું રોકી શકતું નહોતું. દરેક, કામકાજી છોકરી કે સ્ત્રી રાખે છે તેમ તેના પર્સમાં પણ પેડ હતું પણ તે ક્યાં બદલવું તેની કાતિલ મૂંઝવણ તે અનુભવી રહી હતી. ભારતની આર્થિક જાહોજલાલી અને ગ્લેમરની ગુલાબિયત જ્યાં છે તે દમદાર મુંબઈના દાદર સ્ટેશન પર એક રજસ્વલા સ્ત્રી પેડ મુકી શકે તે માટેનો વિકાસ ત્યાં હજુ થયો નહોતો!